Bukranij
<s>Bukranij (prema grčkim riječima bus – vol i kranion – lubanja) je naziv za reljefno izvedenu ili naslikanu  volovsku lubanju koja predstavlja glavu žrtvene životinje.</s>

<s>Često je ukrašena dugim girlandama koje su prebačene preko bukranija postavljenih u nizu.</s>

<s>Kao dekorativni motiv javlja na metopama hramova dorskoga reda, te na frizovima, žrtvenicima i nadgrobnom spomenicima, osobito u rimskoj umjetnosti.</s>

<s>Sporadično se pojavljuje i u srednjem vijeku (npr. bukraniji kapitela portala katedrale u Fidenzi, 12. st.).</s>

<s>Motiv je baštinila i renesansa, ali ga češće upotrebljava na crtežima i grafikama nego li kao stvaran ukras arhitekture ili skulpture.</s>

<s>Literatura
Jadranka Damjanov; Ksenija Radulić: Bukranij, Umjetnost (Likovne umjetnosti), 3. izdanje, Zagreb, 1967., str. 47.</s><s>Enciklopedija likovnih umjetnosti, Bukranij, sv. 1, Zagreb, 1959., str. 536.</s>

<s>John Summerson: The Classical Language of Architecture, London, 1991., str. 123. (s. v. bukrania)</s>

<s>Likovna umjetnost
Skulptura
Arhitektonski elementi</s>

